Miks küll ma selle ostsin? Käisin Raasikul. Mul olid vajalikud ühevärvilised villased lõngavihid juba hunnikus, villaloor ka juba kaalutud. 20 tiiru laos tehtud ja siis viimasel minutil rabasin selle vihi ka veel! Algul tundus mulle, et nende kodukal seda väljas polnudki, kuid siiski eksisin. Foto ei anna ikka värve edasi. Pesin siis kodus oma aarde puhtaks ja nüüd ei teagi, mis sellest teha võiks.  Andke mõni  hea idee!    Mulle tundub, et need järgulised lõngad on sageli vihis ja tokis isegi kaunimad, kui valmis kootuna. Talvel kudusin Novita Marjaretke lõngast kampsunikese. Murakatoonides. Sai selline.        Ka päris nunnud värvid, eks ole.  Esimest korda aga kudusin Raasiku Artistic lõngast põlvikud, päris naljakad tulid välja. (Muster on ajakirjast Käsitöö, raamatukogust võtsin, ei mäleta, mis aastakäigu omast)      Kas teha veel ühed põlvikud?    Aga tahtsin rääkida ka, et käisin täna Disainimaja laadal Rotermanni proovilaos ja ostsin sealt mitu vahvat vidinat!  Disainikombinaadi  Barbie-prossi ja pliiatsikõrvakad. Need on lihtsalt nii toredad!  Veel imetlesin Hõngu väljapanekut ja  proovisin selga nelja! kleiti. Kahjuks seda oma ma täna ei leidnud, küll jõuan, aga lahedad olid kõik need kaks stangetäit redisainitud riideid.  Siis ostsin veel vahvad suvised needsamad! pärlitest korralimoodi kõrvakad.  Ühed võluvalt lihtsad punased puust mummud, vist siit poest.  Ja veel sellised põlvikud.  Ongi vist kõik!  Ah jaa, sain imetleda kõrvakaid, mis kolmapäeval loosimisele lähevad, võrratud, nagu kogu Reeda looming!!!  Tore ettevõtmine oli, kuigi ilm polnud linnas jalutamiseks just kõige parem ja võib-olla seetõttu ka rahvast veidi vähe, kuid kella viieni on aega, jõuab veel minna!